Essop Pahad

**Essop Goolam Pahad** (21 June 1939 – 6 July 2023) e be e le radipolotiki wa Afrika Borwa. O šomile bjalo ka Tona ka Kantorong ya Mopresidente go tloga ka 1999 go fihla ka 2008, gomme e bile modirišani wa kgauswi wa Thabo Mbeki.

## Early life
Pahad o belegetšwe Schweizer-Reneke Profenseng ya peleng ya Transvaal.. E be e le morutwana wa kgale wa bobedi Yunibesithi ya Witwatersrand (Wits) le Yunibesithi ya Sussex. O thomile mošomo wa gagwe wa thuto ka legoro la Bachelor of Arts la mahlale a dipolotiki kua Wits. Yunibesithing ya Sussex, o phethile Master of Arts dipolotiking tša Afrika gammogo le PhD ya gagwe historing. Thaetlele ya thesese ya gagwe e be e le "Tlhabollo ya Mekgatlo ya Dipolotiki ya India ka Afrika Borwa 1924 – 1946." E be e le ngwanabo Aziz Pahad.

## Political career
Mošomo wa gagwe wa dipolotiki o thomile ka 1958 ge a be a eba setho sa Transvaal Indian Youth Congress. Ka 1962 Pahad o ile a swarwa ka lebaka la go rulaganya seteraeke seo se sego molaong, ka morago ga go thibelwa ga African National Congress. Ka December 1964, Pahad o ile a thibelwa ka nywaga e mehlano gomme a ya bothopša. Ge a le bothopša, Pahad o ile a tsenela ka mafolofolo kudu le ANC le SACP. O emetše SACP lekgotleng la barulaganyi bakeng sa Tlhahlobo ya Bo-Marx ya Lefase.

### Career in government
Ka morago ga dikgetho tša kakaretšo tša Afrika Borwa tša 1994, Pahad o šomile bjalo ka Moeletši wa Palamente go Motlatšamopresidente wa nako yeoThabo Mbeki. O thwetšwe bjalo ka Tona ka Kantorong ya Mopresidente ka morago ga dikgetho tša kakaretšo tša 1999. Ka 2000 go begilwe gore ka kopanong ye e tswaletšwego ya komiti ya taolo ya ANC Pahad o lekile go thibela dinyakišišo tša bomenetša ka go Kwano ya Dibetša, e lego tatofatšo yeo Pahad a e gannego go sa šetšwe dipego tše ntši tša go fapana le seoy.

Pahad o bile le seabe go kgoboketšeng R1.55 milione go tšwa go bathekgi ba dikhamphani go thwala Ronald Suresh Roberts go ngwala taodišophelo ya Mopresidente wa nako yeo Mbeki..

Ka morago ga go rola modiro ga Mbeki bjalo ka Mopresidente wa Afrika Borwa ka Lewedi 2008, Pahad o ile a romela go itokolla ga gagwe bjalo ka Tona.

## Post-2008
Pahad e be e le leloko la Komiti ya go Rulaganya Sebjana sa Lefase sa FIFA sa 2010 seo se swerwego ka Afrika Borwa, gomme a bolela ka 2008 gore bašweu ba Afrika Borwa ba nyaka gore tiragalo ye e palelwe. Dinyakišišo tše di ikemetšego tša Lekgotla la Dinyakišišo tša Mahlale a Batho (HSRC) di begile ka Pherekgong 2010 gore bašweu ba Afrika Borwa ge e le gabotse ka kakaretšo ba thekga tiragalo ye.

Pahad o tšerwe filimi a le gona lenyalong la Vega Gupta le Aakash Jahajgarhia tiragalo yeo e hlotšego seo se bitšwago mahlabisadihlong a Gupta-gate ka Afrika Borwa.

Pahad e be e le modulasetulo wa boto ya South Africa/Mali Timbuktu Manuscripts Trust gammogo le modulasetulo wa boto ya bahlokomedi ba South African Democracy Education Trust, le leloko la komitiphethiši ya bosetšhaba ya African National Congress. Morago ga go tlogela mmušo ka 2008 Pahad o thakgotše jenale ya Afrika Borwa ya kgwedi le kgwedi (ka morago ya kotara) yeo e bitšwago''The Thinker'', yeo ka morago e ilego ya tšewa ke Yunibesithi ya Johannesburg ka 2019.

Pahad o hlokofetše ka kankere ka la 6 Julae 2023, a na le mengwaga ye 84.

## References